ai4bharat/Pralekha huggingface dataset:
अर्थ मंत्रालय
आपत्कालीन पत हमी योजनेची वाढवली व्याप्ती - प्राणवायू निर्मितीसाठी इसीएलजीएस 4.0, इसीएलजीएस 3.0 चीही कक्षा रुंदावली आणि इसीएलजीएस 1.0 च्या व्याप्तीतही वृद्धी.
कोविड19 महामारीच्या दुसऱ्या लाटेमुळे उद्योगातील विविध क्षेत्राच्या अर्थव्यवस्थेवर प्रतिकूल परिणाम झाला आहे, त्या पार्श्वभूमीवर सरकारने आपत्कालीन पत हमी योजनेची व्याप्ती खालील प्रमाणे वाढवली आहे. :
 इसीएलजीएस 4.0: रुग्णालये/ नर्सिंग होम्स/ दवाखाने/ वैद्यकीय महाविद्यालये यांना प्राणवायू निर्मिती प्रकल्प उभारण्यासाठी 2 कोटी रुपयांपर्यंतच्या कर्जावर 100% हमी कवच दिले आहे. व्याजाची मर्यादा 7.5% आहे.
 रिझर्व्ह बँकेच्या 5 मे 2021 च्या मार्गदर्शक सूचनांनुसार पुर्नगठनासाठी पात्र कर्जदार आणि इसीएलजीएस 1.0 अंतर्गत ज्यांनी कर्जाचा लाभ घेतला आहे, ज्याच्या व्याजाची परतफेड सुरुवातीच्या बारा महिन्यात करायची आहे आणि 36 महिन्यात मूळ रक्कम आणि व्याजाची परतफेड करायची आहे ते आता त्यांच्या इसीएलजीएस कर्जाच्या पाच वर्षांच्या कालावधीचा लाभ घेऊ शकतात.
उदाहरण, पहिले 24 महिने केवळ व्याज भरणे, मुद्दल आणि व्याज 36 महिन्यांनतर भरणे.
 ज्या कर्जदारांची थकबाकी 29 फेब्रूवारी 2020 पर्यंत 10 टक्क्यांपर्यंत आहे त्यांना रिझर्व्ह बँकेच्या 5 मे 2021 च्या मार्गदर्शक सूचनांनुसार इसीएलजीएस 1.0 पुनर्गठन अंतर्गत अतिरिक्त इसीएलजीएस सहाय्य केले जाईल.
 इसीएलजीएस 3.0 अंतर्गत पात्रतेसाठीची 500 कोटी रुपये कर्जावरच्या थकबाकीची कमाल मर्यादा काढली आहे. प्रत्येक कर्जदाराला दिले जाणारे कमाल अतिरिक्त इसीएलजीएस सहाय्य 40% किंवा 200 कोटी रुपये, यापैकी कमी असेल ते, इतके मर्यादीत केले आहे.
 नागरी हवाई वाहतुक क्षेत्र इसीएलजीएस 3.0 अंतर्गत पात्र आहे.
vi) इसीएलजीएसची वैधता 30.09.2021 पर्यंत किंवा 3 लाख कोटी रुपयांपर्यंतच्या हमी इतकी वाढवली आहे. योजनेअंतर्गत वाटपाच्या कामाला 31.12.2021 पर्यंत मंजूरी दिली आहे.
इसीएलजीएस मधे केलेल्या बदलांमुळे योजनेची उपयुक्तता वाढेल. सूक्ष्म, लघू आणि मध्यम उद्योगांना सुरक्षित वातावरण मिळेल तसेच उद्योगांच्या सुलभ कार्यान्वहनासाठी मदत होणार आहे. या बदलांमुळे वाजवी अटींवर संस्थात्मक पतपुरवठा करणे सुलभ होईल.
या संबंधित सविस्तर तपशील, मार्गदर्शक सूचना राष्ट्रीय पत हमी विश्वस्त संस्थेने  जारी केल्या आहेत.
माहिती आणि प्रसारण मंत्रालय
केंद्र सरकारच्या सेवापूर्तीची 8 वर्ष, यानिमित्ताने ‘शासकीय जनकल्याण योजना’ व ‘गतीशक्ती’ विषयावर बहु-माध्यम चित्रप्रदर्शनाचे आयोजन
केंद्रीय संचार ब्यूरो, औरंगाबाद, दक्षिण-मध्य रेल्वे आणि जिल्हा प्रशासन, जालना यांच्या सहकार्याने जालना रेल्वे स्टेशनमध्ये माहिती प्रदर्शनाचे आयोजन
जालना/पुणे, 16 डिसेंबर 2022
भारत सरकारच्या माहिती आणि प्रसारण मंत्रालया अंतर्गत येणाऱ्या केंद्रीय संचार ब्यूरो, क्षेत्रीय कार्यालय, औरंगाबाद , दक्षिण-मध्य रेल्वे आणि जिल्हा प्रशासन, जालना यांच्या सहकार्याने केंद्र शासनाच्या 8 वर्ष सेवापूर्ती निमित्ताने ‘शासकीय जनकल्याण योजना’ व ‘गतीशक्ती’ विषयावर बहु-माध्यम प्रदर्शनाचे आयोजन दिनांक 17 ते 21 डिसेंबर 2022  असे पाच दिवस करण्यात अले आहे. सकाळी 09 ते रात्री 09 पर्यंत जालना रेल्वे स्टेशन येथे हे प्रदर्शन पाहण्यास खुले असेल.
चित्रप्रदर्शनाचे उद्घाटन रावसाहेब दानवे पाटील, केंद्रीय राज्यमंत्री, रेल्वे, कोळसा व खाण मंत्रालय, भारत सरकार तसेच जालना जिल्ह्याचे पालकमंत्री अतुल सावे आणि जालना जिल्ह्याचे जिल्हाधिकारी डॉ. विनोद राठोड यांच्या उपस्थितीत होणार आहे.
विविध सरकारी योजनांची माहिती देणारे स्टॉल देखील याठिकाणी असणार आहेत. या प्रदर्शनाला लोकप्रतिनिधींबरोबरच जालना शहरातील विविध शाळा, महाविद्यालय विद्यार्थी भेट देणार आहेत. प्रदर्शन स्थळी सांस्कृतिक कार्यक्रमाचेही  आयोजन करण्यात आले आहे.
या कार्यक्रमास मोठ्या संख्येने उपस्थित राहून कार्यक्रमाचा लाभ घेण्याचे आवाहन केंद्रीय संचार ब्यूरो, औरंगाबाद तर्फे करण्यात आले आहे.
उपराष्ट्रपती कार्यालय
युक्रेनमध्ये अडकलेल्या प्रत्येक भारतीयाला सुरक्षित मायदेशी आणले जाईल असा उपराष्ट्रपतींनी व्यक्त केला विश्वास
सर्व देशांबरोबर शांततापूर्ण सहअस्तित्वावर भारताचा सदैव विश्वास
नवी दिल्ली, 2 मार्च 2022
युक्रेनमध्ये अडकलेल्या प्रत्येक भारतीयाला सुरक्षित मायदेशी आणले जाईल, असा विश्वास उपराष्ट्रपती एम वेंकय्या नायडू यांनी आज व्यक्त केला. भारत सरकारचे या दिशेने सर्वंकष प्रयत्न सुरु असल्याचे ते म्हणाले.
विल ड्युरांट लिखित “अ केस फॉर इंडिया” या पुस्तकाच्या तेलुगूमधील “भारत देस पक्षना” या अनुवादाच्या प्रकाशन समारंभात ते आज विजयवाडा इथे बोलत होते. युद्धक्षेत्रात अडकलेल्या भारतीयांना सोडवण्यासाठी भारताने केलेल्या उपाययोजनांची सर्व माहिती पंतप्रधान नरेंद्र मोदी आणि परराष्ट्र व्यवहार मंत्री डॉ एस जयशंकर यांनी आपल्याला दिली असल्याचे त्यांनी सांगितले.
भारताने केवळ देशहिताला समोर ठेवून आंतरराष्ट्रीय घडामोडींबद्दल अतिशय अभ्यासपूर्ण भूमिका स्वीकारली असल्याचे त्यांनी सांगितले. सर्व नागरिकांनी देशहिताचा विचार करून मगच आपले विचार मांडावेत व भारताचे नुकसान होईल अशा पद्धतीचे मतप्रदर्शन करू नये असे आवाहन त्यांनी यावेळी केले.
सामर्थ्यशाली देश बनण्याकडे भारताची घोडदौड सुरु असून हे ज्यांना सहन होत नाही, असा आंतरराष्ट्रीय माध्यमामधला एक वर्ग, योग्य माहिती लपवून खोटी माहिती पसरवण्याची मोहीम चालवत असल्याचे त्यांनी सांगितले.
भारताने नेहमीच सर्व देशांशी शांततापूर्ण सहअस्तित्वावर भर दिला असल्याचे ते म्हणाले.N.Chitale/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
दूरसंचार आणि माहिती तंत्रज्ञान मंत्रालय
‘कोविड-19 विरुद्ध लढण्यासाठी प्रतिकारशक्ती मजबूत करा’, या घोषवाक्यासह विशेष टपाल तिकीटाचे 5 ऑक्टोबर रोजी प्रकाशन
पणजी, 3 ऑक्टोबर 2020
गोवा टपाल विभागाकडून ‘कोविड-19 विरुद्ध लढण्यासाठी प्रतिकारशक्ती मजबूत करा’, या घोषवाक्यासह विशेष टपाल तिकीटाचे प्रकाशन 05.10.2020 रोजी करण्यात येणार आहे. कोविड-19 संक्रमण परिस्थितीत जनतेत रोगप्रतिकारक शक्ती मजबूत करण्यासाठी जागृती निर्माण व्हावी, हा याचा उद्देश आहे. विशेष टपालतिकीटावर मजबूत प्रतिकारशक्तीसाठी सकस आहार, तंबाखूचा वापर टाळणे, नियमित व्यायामाच्या माध्यमातून तंदुरुस्त राहणे यावर भर देण्यात आला आहे.
गोवा टपाल विभागाच्या पणजी कार्यालयात 05/10/2020 ते 09/10/2020 आणि मडगाव कार्यालयात 12/10/2020 ते 16/10/2020 या कालावधीत विशेष टपाल तिकीट उपलब्ध असणार आहे. विशेष टपालतिकीटामुळे जनतेमध्ये कोविड-19 संक्रमण परिस्थितीत रोगप्रतिकारक शक्ती मजबूत करण्याविषयी जागृती होईल, अशी टपाल विभागाला आशा आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 68
पंतप्रधान कार्यालय
सिरमौर दुर्घटनेतील मृतांप्रती पंतप्रधानांनी व्यक्त केला शोक
सानुग्रह अनुदानाची केली घोषणा
हिमाचल प्रदेशातील सिरमौर इथे झालेल्या दुर्घटनेत मृत्यूमुखी पडलेल्यांना प्रती पंतप्रधान श्री नरेन्द्र मोदी यांनी तीव्र दु:ख व्यक्त केले आहे. जखमींच्या प्रकृतीत लवकर सुधारणा व्हावी यासाठीही त्यांनी प्रार्थना केली.
पंतप्रधान राष्ट्रीय आपत्ती निवारण निधीतून मृतांच्या नजीकच्या नातेवाईकाला 2 लाख रुपये सानुग्रह अनुदानाची तर जखमीला 50 हजार रुपये मदतीची घोषणा पंतप्रधानांनी केली. पंतप्रधान कार्यालयाच्या ट्विटमधे ही माहिती दिली आहे.
" हिमाचल प्रदेशातील सिरमौर इथे झालेल्या जीवीतहानीमुळे तीव्र दु:ख झाले. मृतांच्या कुटुंबियींप्रती सहवेदना व्यक्त करतो. जखमींच्या प्रकृतीत लवकर सुधारणा व्हावी यासाठी प्रार्थना करतो. मृतांच्या नजीकच्या नातेवाईकाला PMNRF निधीतून 2 लाख रुपये सानुग्रह अनुदान तर जखमीली 50 हजार रुपयांची मदत निधी दिला जाईल : पंतप्रधान मोदी" असे ट्विटर संदेशात म्हटले आहे.
पंतप्रधान कार्यालय
जनधन योजनेला नऊ वर्षे पूर्ण झाल्या निमित्त पंतप्रधानांनी योजनेच्या लाभार्थ्यांचे केले अभिनंदन
नवी दिल्ली, 28 ऑगस्ट 2023
पंतप्रधान नरेंद्र मोदी यांनी, आज जनधन योजनेला नऊ वर्षे पूर्ण झाल्या निमित्त या योजनेच्या लाभार्थ्यांचे अभिनंदन केले आहे. ही योजना यशस्वी करण्यासाठी योगदान देणाऱ्यांचीही पंतप्रधानांनी प्रशंसा केली आहे.
MyGov च्या थ्रेडला उत्तर देताना पंतप्रधानांनी म्हटले आहे:
“पीएम जनधन योजनेची नऊ वर्षे होत असताना मी या योजनेच्या सर्व लाभार्थ्यांचे अभिनंदन करतो आणि ही योजना यशस्वी करण्यासाठी ज्यांनी काम केले, त्या सर्वांचे मी अभिनंदन करतो. आपल्या लोकांना सक्षम बनवण्याच्या कामातील हा महत्वाचा टप्पा आहे. विकसित होत असलेल्या आपल्या अर्थव्यवस्थेमध्ये प्रत्येक भारतीयाला योग्य स्थान देण्याची हमी देत, या उपक्रमाद्वारे आम्ही लाखो नागरिकांना अर्थव्यवस्थेच्या मुख्य प्रवाहात आणले आहे. #9YearsofJanDhan"S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 ची ताजी स्थिती
बरे होणाऱ्या रुग्णांचा दर जवळपास 60%
बरे झालेल्या रुग्णांची संख्या सक्रीय रुग्णांच्या तुलनेत आता 1 लाख 20 हजार
नवी दिल्ली, 30 जून 2020
कोविड-19 चे व्यवस्थापन आणि नियंत्रण यासाठी केंद्र सरकार सर्व राज्ये / केंद्रशासित प्रदेशांच्या मदतीने करत असलेल्या एकत्रित आणि केंद्रित प्रयत्नांमुळे कोविडचे रुग्ण बरे होण्याचा दर आता वेगाने 60 टक्क्यांपर्यंत पोहोचला आहे.
आजपर्यंत, सक्रीय रूग्णांपेक्षा बरे झालेल्या रुग्णांची संख्या, 1,19,696 इतकी जास्त झाली आहे.
तसेच, 2,15,125 सक्रिय रुग्णांवर वैद्यकीय उपचार सुरु असून, तर 3,34,821 रूग्ण बरे झाले असून त्यांना रुग्णालयातून घरी सोडण्यात आले आहे. कोविड-19 च्या रुग्णांचा बरे होण्याचा दर, 59.07 टक्के इतका झाला आहे.
गेल्या 24 तासांत, एकूण 13,099 कोविड-19 रुग्ण बरे झाले आहेत.
चाचणी प्रयोगशाळांची संख्या सतत वाढत आहे. भारतात सध्या कोविड-19 साठी समर्पित 1049 निदान प्रयोगशाळा आहेत. यामध्ये शासकीय क्षेत्रातील 761 प्रयोगशाळा आणि 288 खासगी प्रयोगशाळांचा समावेश आहे.
या प्रयोगशाळांची सविस्तर माहिती पुढीलप्रमाणे :--
- रियल टाईम –RT PCR आधारित चाचणी प्रयोगशाळा: 571 
- TrueNat आधारित चाचणी प्रयोगशाळा: 393 
- CBNAAT आधारित चाचणी प्रयोगशाळा: 85 
नमुना चाचणी देखील जोरात सुरु आहे. गेल्या 24 तासांत तब्बल 2,10,292 नमुन्यांची चाचणी घेण्यात आली. आतापर्यंत चाचणी केलेल्या नमुन्यांची एकूण संख्या 86,08,654 आहे.
आरोग्य व कुटुंब कल्याण मंत्रालया अंतर्गत राष्ट्रीय रक्त संक्रामण/संचरण परिषदेने कोविड-19 साथीच्या आजाराच्या काळात संक्रामण सेवा सुरक्षितपणे आयोजित करण्यासाठी द्वितीय अंतरिम मार्गदर्शक तत्वे जारी केली आहेत.
तपशीलवार माहिती येथे उपलब्ध आहे:
https://www.mohfw.gov.in/pdf/2ndNBTCGuidanceinLightofCOVID19Pandemic.pdf
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 .
सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf.S.Thakur/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
शोषित आणि पीडित व्यक्ती समाजाच्या मुख्य प्रवाहात येण्यासाठी संवेदनशीलतेने कार्य करण्याची आवश्यकता : केंद्रीय रस्ते वाहतूक आणि महामार्ग मंत्री नितीन गडकरी
शोषित आणि पीडित व्यक्ती समाजाच्या मुख्य प्रवाहात येण्यासाठी संवेदनशीलतेने कार्य करण्याची आवश्यकता आहे, असे मत केंद्रीय रस्ते वाहतूक आणि महामार्ग मंत्री नितीन गडकरी यांनी व्यक्त केले आहे. सूर्योदय प्रतिष्ठानतर्फे आयोजित गिफ्टिंग ऑफ साऊंड या कार्यक्रमात ते आज मुंबईत बोलत होते. प्रसिद्ध गायिका अनुराधा पौडवाल यांच्या सूर्योदय प्रतिष्ठान या संस्थेच्या वतीने आज मुंबईत कर्णबधीर व्यक्तींना श्रवणयंत्र देण्याचा उपक्रम झाला, त्यावेळी नितीन गडकरी प्रमुख पाहुणे म्हणून उपस्थित होते.
जन्मतः व्यंग असणाऱ्या किंवा काही आजारपणामुळे किंवा अपघातामुळे दिव्यांग झालेल्या निराधार व्यक्तींना सामाजिक दायित्वाच्या भावनेतून सहाय्य करण्यासाठी सुरु केलेला हा उपक्रम स्तुत्य असल्याचा गौरवपूर्ण उल्लेख गडकरी यांनी केला. आपल्या महाराष्ट्रभूमीला साहित्य, संस्कृती आणि इतिहासाची मोठी देणगी आहे, अनेक संतांनी आपल्या वचनांमधून समाजातल्या वंचितांची सेवा करण्याचा संदेश दिला आहे. त्याच वचनांनुसार गेली कित्येक वर्ष आपण देखील सामाजिक कार्यात सक्रिय असून नुकतंच आपण ४० हजार दिव्यांग व्यक्तींना साहित्य वाटप केलं.तसेच ज्यांना पाय नाहीत त्यांना कृत्रिम पाय देण्याचा उपक्रम राबवत आहोत, असे ते म्हणाले.
तंत्रज्ञानाचा उपयोग करून आपण लोकांचं जीवन बदलू शकतो. शोषित आणि पीडित व्यक्तींना सन्मानाने जीवन जगता यावं, त्यांना एक नवीन जीवन मिळावं यासाठी सातत्याने कार्य करण्याची आवश्यकता आहे, असे गडकरी यांनी सांगितले.
या कार्यक्रमाला गायिका अनुराधा पौडवाल आणि संस्थेचे पदाधिकारी आणि इतर मान्यवर उपस्थित होते.
पंतप्रधान कार्यालय
माता वैष्णो देवी भवन येथे चेंगराचेंगरीत झालेल्या जीवित हानीबद्दल पंतप्रधानांनी शोक व्यक्त केला
माता वैष्णो देवी भवन येथे चेंगराचेंगरीत झालेल्या जीवित हानीबद्दल पंतप्रधान नरेंद्र मोदी यांनी तीव्र शोक व्यक्त केला आहे.
एका ट्विटमध्ये पंतप्रधान म्हणाले, "माता वैष्णो देवी भवन येथे चेंगराचेंगरीमुळे झालेल्या जीवित हानीमुळे अत्यंत दु:ख झाले आहे. शोकाकुल कुटुंबांप्रती शोक व्यक्त करतो. जखमी झालेले लवकरात लवकर बरे होवोत. जम्मू आणि काश्मीरचे नायब राज्यपाल @manojsinha_ जी, मंत्री @डॉ जितेंद्रसिंह जी, @नित्यानंद राय जी यांच्याशी बोललोआणि परिस्थितीचा आढावा घेतला."
युवा व्यवहार आणि क्रीडा मंत्रालय
सर्वोत्तम खेळाडूंच्या उच्च कामगिरी संदर्भात उच्चस्तरीय संशोधन शिक्षण आणि अभिनवतेला पाठबळ देणे हेच राष्ट्रीय क्रीडा विज्ञान आणि संशोधन केंद्र योजनेचे मुख्य उद्दिष्ट आहे: अनुराग ठाकूर
नवी दिल्ली, 8 डिसेंबर 2022
भारत सरकारच्या युवा व्यवहार आणि क्रीडा मंत्रालयाद्वारे राबविण्यात येत असलेल्या राष्ट्रीय क्रीडा विज्ञान आणि संशोधन केंद्र  या योजनेचे उद्दिष्ट सर्वोत्तम खेळाडूंच्या उच्च कामगिरी संदर्भात उच्च स्तरीय संशोधन शिक्षण आणि अभिनवता यांना पाठबळ देणे आहे. ही योजना भारतीय क्रीडा प्राधिकरण ,ही या मंत्रालयाच्या अंतर्गत असलेली स्वायत्त संस्था आणि देशातील निवडक विद्यापीठे /संस्था/ वैद्यकीय महाविद्यालयांमार्फत लागू केली जाते.
या योजनेंतर्गत भारतीय क्रीडा प्राधिकरण  नॅशनल सेंटर ऑफ एक्सलन्स  आणि लक्ष्य ऑलिम्पिक पोडियम योजना  मधील खेळाडूंच्या वैद्यकीय सेवा आणि व्यवस्थापन तसेच दुखापतींचे पुनर्वसन याबाबत नियमित सल्लामसलत करण्यासाठी आणि प्रशिक्षण व्यवस्थापनासाठी डॉक्टर आणि वैज्ञानिक/ सहायक कर्मचार्यांना सामावून घेतले जाते. यामध्ये मैदानावरील तसेच मैदानाबाहेरील दुखापतींचा प्रतिबंध आणि व्यवस्थापन यांचाही समावेश आहे.
भारतीय क्रीडा प्राधिकरण  खेळाडूंच्या दुखापतींच्या व्यवस्थापनासाठी सूचिबद्ध रुग्णालयांच्या सेवांचा वापर करते. भारतीय क्रीडा प्राधिकरणाचे चे सर्व एनसीओई खेळाडूदेखील वैद्यकीय विम्याच्या अंतर्गत समाविष्ट आहेत, ज्याद्वारे खेळाडू रुग्णालयाच्या वैशिष्ठ्यानुसार त्यांच्या आवडीच्या रुग्णालयातून वैद्यकीय सुविधा मिळवू शकतात.
युवा व्यवहार आणि क्रीडा मंत्री अनुराग सिंह ठाकूर यांनी आज राज्यसभेत एका लेखी उत्तरात ही माहिती दिली.
S.Kakade/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
अर्थ मंत्रालय
लोककल्याणकारी योजनांसाठी तंत्रज्ञानाचा वापर: मनरेगाची केस स्टडी
(नवी दिल्ली, 4 जुलै 2019
महात्मा गांधी राष्ट्रीय ग्रामीण रोजगार हमी योजना म्हणजेच मनरेगा या जगातल्या सर्वात मोठ्या ग्रामीण रोजगार योजनेमध्ये दुष्काळी तालुक्यांमध्ये दिल्या जाणाऱ्या कामांमध्ये 20 टक्के वाढ दिसून आली. यातून असा निष्कर्ष निघतो की मनरेगा चे काम हे दुष्काळामुळे वाढीव मागणीला प्रतिसादी होते.
केंद्रीय वित्त आणि कंपनी व्यवहार मंत्री श्रीमती निर्मला सीतारामण यांनी आज संसदेत मांडलेल्या आर्थिक सर्वेक्षणामध्ये असे दिसून आले की दुष्काळाचा प्रभाव नसलेल्या तालुक्यांमध्ये मजुरांच्या मजुरीत 19 टक्क्यांची वाढ झाली परंतु दुष्काळाचा प्रभाव असलेल्या तालुक्यांमध्ये ही वाढ 44 टक्के होती. दुपटीने असलेली ही वाढ मनरेगाचे काम आधारशी संलग्न करून मजुरीप्रदान करण्याच्या सुविधेमुळे झाली असण्याची शक्यता आहे.
मनरेगा योजना 2015 पासून सरकारने सरळ लाभ हस्तांतरणाद्वारे जनधन-आधार आणि मोबाईल या यंत्रणेचा वापर करून सुरळीत केली. त्यामुळे मजुरांचे वेतन सरळ त्यांच्या खात्यांमध्ये जाऊ लागले यातून वेतन देण्यास होणाऱ्या दिरंगाईला आळा बसला.
आर्थिक सर्वेक्षणानुसार देशातील 24 राज्ये आणि एका केंद्रशासित प्रदेशामध्ये मजुरांचे वेतन हे सरळ त्यांच्या बँक खात्यामध्ये जात आहे. या व्यवहाराचे प्रमाण 2014-15 मधील 77.34 टक्क्यांहून वाढून 2018-19 मध्ये 99 टक्क्यांपर्यंत पोचले आहे.
2015 मध्ये सरकारने आधार संलग्न प्रदान व्यवस्था 300 जिल्ह्यांमध्ये सुरू केली. 2016 मध्ये ती सर्व जिल्ह्यांमध्ये लागू करण्यात आली. त्यातून खालील दुहेरी फायदा दिसून आला.
मनरेगा मध्ये नोंदणीकृत असलेल्या 11. 61 कोटी मजुरांपैकी 10.16 कोटी मजुरांचे आधार क्रमांक संलग्न करण्यात आले आहेत. यामुळे मनरेगामधून दिल्या जाणाऱ्या मजुरीपैकी 55.60 टक्के रक्कम ही सरळ खात्यामध्ये हस्तांतरित होते. हजेरीपत्रकावरून हे निदर्शनास आले की कामाला येणाऱ्या मजुरांच्या संख्येत वाढ झाली आहे. महिला अनुसूचित जाती आणि अनुसूचित जमाती या समाजातील वंचित घटकांच्या संख्येत सरळ लाभ हस्तांतरण योजनेनंतर अधिक वाढ दिसून आली.
सर्वेक्षणामध्ये असेही दिसून आले की योजनेची उपयुक्तता वाढविण्यासाठी योजनेअंतर्गत नमूद केलेल्या कामाची व्याख्याही वेळेवर अद्ययावत केली गेली पाहिजे.
तसेच या योजनेचा लाभ घेणाऱ्या लोकांची उपजीविका आणखी योग्य रितीने चालवण्यासाठी त्यांना विविध कौशल्येही शिकवली गेली पाहिजेत. त्यासाठी मनरेगा आणि दीनदयाळ उपाध्याय ग्रामीण कौशल्य योजना या दोन्हींचा मेळ घालणे आवश्यक आहे. महिला स्वयम् सहाय्य गटही या बाबतीत मोलाची भूमिका बजावू शकतात.
ही योजना ग्रामीण भागातील बेरोजगारी कमी करण्यासाठी किमान 100 दिवसांचा रोजगार पुरविण्याच्या हेतूने सुरू करण्यात आली होती. ग्रामीण भागात चांगल्या दर्जाच्या आणि टिकाऊ संसाधनांची निर्मिती करणे, सामाजिक सहभाग, एकता आणि सर्वसमावेशक विकास हे या योजनेचे प्रमुख आधारस्तंभ होते. या योजनेच्या सुरुवातीच्या दशकांमध्ये योजनेला अकार्यक्षमता, भ्रष्टाचार, राजकीय हस्तक्षेप, वेतन देण्यास दिरंगाई अशा समस्यांनी ग्रासले होते. 2015 मध्ये या योजनेचा आढावा घेऊन तंत्रज्ञानाचा वापर करून ही योजना अधिक कार्यक्षम आणि मजबूत करण्याकडे भर दिला गेला.
G.Chippalkatti/M.Chopade/P.Kor
सामाजिक न्याय आणि सबलीकरण मंत्रालय
सामाजिक न्याय आणि सबलीकरण मंत्रालयाचा “भारतीय सांकेतिक भाषा” यावरील चित्ररथ हे या वर्षाच्या प्रजासत्ताक दिनाच्या संचलन कार्यक्रमाचे विशेष आकर्षण
नवी दिल्ली, 25 जानेवारी 2021
सामाजिक न्याय आणि सबलीकरण मंत्रालयाअंतर्गत दिव्यांग सक्षमीकरण विभागाच्या भारतीय सांकेतिक भाषा संशोधन आणि प्रशिक्षण केंद्राचा चित्ररथ भारतीय सांकेतिक भाषा -एक राष्ट्र एक सांकेतिक भाषा ही संकल्पना साकारणार आहे. बोली भाषेमध्ये मोठ्या प्रमाणात वैविध्य असलेल्या देशातील भारतीय सांकेतिक भाषेच्या  एकरुपतेचे स्वरूप हा चित्ररथ अधोरेखित करेल. भारतीय सांकेतिक भाषेचा प्रसार करून कर्णबधिरांना अडथळामुक्त वातावरण तयार करण्याबाबत सरकारच्या बांधिलकीवर प्रकाश टाकणे आणि जनजागृती करणे हा या चित्ररथाचा उद्देश आहे. सांकेतिक भाषा ही एक दृश्य भाषा आहे ज्यात कर्णबधिरांना संवादाचे साधन म्हणून हात, चेहऱ्यावरील हावभाव आणि शरीराच्या हालचालींचा वापर केला जातो. ही एकमेवाद्वितीय आणि एकसंध भाषा आहे जी देशातील सर्व कर्णबधिरांना परस्परांशी जोडते.
भारतीय सांकेतिक भाषा संशोधन आणि प्रशिक्षण केंद्र हे भारतीय सांकेतिक भाषा , दुभाषी आणि शिक्षक तयार करण्यासाठी अभ्यासक्रम आयोजित करते आणि विविध कार्यक्रम तसेच समारंभात संस्थांना दुभाषी सेवा प्रदान करते. या केंद्राने एक शब्दकोश विकसित केला असून त्यात दररोजच्या वापराव्यतिरिक्त 6000 शैक्षणिक, वैद्यकीय, कायदेशीर आणि कृषी संबंधी शब्द आहेत.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
पंतप्रधान कार्यालय
बोडो करार हा बोडो लोकांसाठी नवीन सुरुवातीचा संदेश आहे, यामुळे आसामची एकता आणि अखंडता अधिक बळकट होईल-पंतप्रधान
‘सबका साथ सबका विकास आणि सबका विश्वास’ या मंत्राने आणि ‘एक भारत श्रेष्ठ भारत’ या भावनेने बोडो करार प्रेरित
बोडो परिसराच्या विकासाला सरकारचे सर्वोच्च प्राधान्य, 1500 कोटी रुपयांच्या विकास पॅकेजवर काम सुरू-पंतप्रधान
नवी दिल्ली, 30 जानेवारी 2020
बोडो करार हा आसाममध्ये शांतता आणि विकासासाठी एक ऐतिहासिक अध्याय असल्याचे पंतप्रधान नरेंद्र मोदी यांनी बोडो कराराची प्रशंसा करतांना ते सांगितले की हा करार ‘सबका साथ सबका विकास आणि सबका विश्वास’ या मंत्राने आणि ‘एक भारत श्रेष्ठ भारत’ या भावनेने प्रेरित आहे.
ट्विटरवरील संदेशात पंतप्रधान म्हणाले, ‘पूज्य बापूंच्या पुण्यतिथिनिमित्त आज संपूर्ण भारत त्यांचे स्मरण करत असल्याने आसाममध्ये शांतता आणि विकासाचा ऐतिहासिक अध्याय सुरू झाला आहे. 50 वर्षाच्या प्रतिक्षेनंतर आपल्या बोडो मित्रांबरोबरच्या करारांमुळे नवीन सुरूवात झाली आहे. यामुळे आसामची एकता बळकट होईल, विकास होईल आणि उज्ज्वल भविष्याकडे वाटचाल करेल.’
बोडो संघटनांबरोबर ऐतिहासिक करारावर स्वाक्षऱ्या केल्यानंतर बोडो परिसराच्या विकासाला आमच्या सरकारचे सर्वोच्च प्राधान्य आहे. 1500 कोटी रुपयांच्या सर्व समावेशक पॅकेजवर काम सुरू झाले आहे. जीवनमान सुलभ बनवण्यावर तसेच सरकारी योजनांचा बोडो लोकांना संपूर्ण लाभ सुनिश्चित करण्यावर आमचा विशेष भर राहिल.
बोडो मित्र शांततेच्या मार्गावर आपल्याबरोबर आले आहेत. हिंसाचाराचा मार्ग सोडून लोकशाही आणि संविधानावर विश्वास ठेवला तर समस्यांवर तोडगा निघू शकतो, असा स्पष्ट संदेश यातून मिळाला आहे. मी बोडो मित्रांचे मुख्य प्रवाहात स्वागत करतो. बोडो परिसराच्या विकासासाठी आम्ही कटीबद्ध आहोत.
पूज्य बापूंच्या पुण्यतिथी दिनी पाच दशकं जुन्या बोडो समस्यांवर तोडगा निघाला आहे. बोडो संघटना आणि सरकार यांच्यातील या करारामुळे आसामची एकता आणि अखंडता अधिक बळकट होईल. हिंसाचाराचा मार्ग सोडल्याचा तसेच लोकशाही आणि संविधानावर पुन्हा विश्वास ठेवण्याचा बोडो मित्रांच्या निर्णयाचे मी स्वागत करतो.
आपल्या बोडो मित्रांबरोबरचा हा करार आसाम आणि देशातील अन्य हिंसाचारग्रस्त भागांसाठी एक संदेश आहे. हिंसाचार आणि भयमूक्त वातावरणातच राष्ट्राच्या विकासाला गती देता येते. आपल्या बोडो मित्रांची संपूर्ण ऊर्जेने आसामचा विकास अधिक बळकट होईल, याचा मला आनंद आहे.
आसामच्या अन्य समुदायांच्या हिताचे रक्षण करत बोडो मित्रांबरोबर करार करण्यात आला हा सर्वांचा विजय आहे, मानवतेसाठी विजय आहे, सबका साथ सबका विकास आणि सबका विश्वास या मंत्राने आणि एक भारत श्रेष्ठ भारत या भावनेने हा विजय प्रेरित आहे.’
B.Gokhale/S.Kane/P.Kor
(Visitor Counter : 108
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 65 लाखांहून अधिक मात्रा  देण्यात आल्या.
गेल्या 24 तासात 1,246 लस मात्रा देण्यात आल्या.
भारतातील उपचाराधीन रुग्णांची संख्या सध्या 6,350 इतकी आहे.
उपचाराधीन रुग्णांचे प्रमाण आतापर्यंतच्या एकूण रुग्ण संख्येच्या 0.01% इतके आहे
रुग्ण बरे होण्याचा दर सध्या 98.8% इतका आहे
गेल्या 24 तासात 479 रुग्ण बरे झाले असून आतापर्यंत देशातील एकूण बरे झालेल्या रुग्णांची संख्या 4,41,59,182
गेल्या 24 तासात देशभरात 918 नव्या कोरोना रुग्णांची नोंद.
देशातील दैनंदिन पॉझिटिव्हिटी दर  इतका आहे
सध्याचा साप्ताहिक पॉझिटिव्हिटी दर  इतका आहे
देशभरात आत्तापर्यंत  92.03 कोटी कोविड तपासण्या घेण्यात आल्या, असून गेल्या 24 तासात 44,225 कोविड तपासण्या घेण्यात आल्या.
आरोग्य आणि कुटुंब कल्याण मंत्रालय
कोविड - 19 अद्ययावत माहिती
नवी दिल्ली, 23 नोव्हेंबर 2021
राष्ट्रव्यापी लसीकरण अभियानाअंतर्गत आत्तापर्यंत 117.63 कोटी कोविड प्रतिबंधक लसीच्या मात्रा देण्यात आल्या
रुग्ण बरे होण्याचा दर सध्या 98.32 टक्के आहे; मार्च 2020 पासून हा दर सर्वात अधिक
गेल्या 24 तासात बरे झालेल्या रूग्णांची एकूण संख्या 12,202 पर्यंत वाढल्याने कोविडमुक्त झालेल्यांची एकूण संख्या 3,39,46,749
गेल्या 24 तासामध्ये 7,579 नव्या रूग्णांची नोंद, गेल्या 543 दिवसातील सर्वात कमी संख्या
भारतातील सक्रिय रूग्णसंख्या 1,13,584 गेल्या 536 दिवसांतील सर्वात कमी संख्या
सक्रिय रुग्णसंख्या एकूण रुग्णसंख्येच्या सध्या एक टक्क्यांपेक्षाही कमी आहे. सध्या हा दर 0.33 टक्के आहे. मार्च 2020 पासून हा दर सर्वात कमी
दैनंदिन पॉझिटिव्हिटी दर  इतका असून गेल्या 50 दिवसांपासून हा दर 2 टक्के पेक्षा कमी
साप्ताहिक पॉझिटिव्हिटी दर  इतका आहे, गेल्या 60 दिवसांपासून हा दर 2 टक्क्यांपेक्षा कमी
आत्तापर्यंत एकूण 63.34 कोटी चाचण्या करण्यात आल्या
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 22 जून 2022
|
|
- 196.45 cr vaccine doses have been administered so far under Nationwide Vaccination Drive
- India's Active caseload currently stands at 81,687
- Active cases stand at 0.19%
- Recovery Rate currently at 98.60%
- 9,862 recoveries in the last 24 hours increases Total Recoveries to 4,27,25,055
- 12,249 new cases recorded in the last 24 hours
- Daily positivity rate 
- Weekly Positivity Rate 
- 85.88 cr Total Tests conducted so far; 3,10,623 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.45  कोटींचा टप्पा पार केला आहे. 2,54,02,207 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.58  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात सक्रिय रुग्णभार सध्या 81,687 इतका आहे, तो देशाच्या एकूण रुग्णसंख्येच्या तुलनेत 0.19% इतका आहे.
परिणामी, भारतात रुग्ण बरे होण्याचा दर 98.60% आहे. गेल्या 24 तासात 9,862 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,25,055 झाली आहे.
गेल्या 24 तासात 12,249 नव्या कोरोना रुग्णांची नोंद झाली.
गेल्या 24 तासात एकूण 3,10,623 चाचण्या करण्यात आल्या. भारताने आतापर्यंत एकूण 85.88  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.90% तर दैनंदिन पॉझिटिव्हिटी दर 3.94% आहे.
इतर अपडेट्स :
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107